Deep Purple
„Deep Purple“ – britų roko grupė, įkurta 1968 m. Hartforde (Anglija). Grupė laikoma viena iš sunkiojo roko ir metalo pradininkų, nors jų muzikinis požiūris, laikui bėgant, keitėsi. Pradžioje grojo progresyvųjį roką, tačiau jau 1970 m. perėjo prie sunkesnės muzikos. Deep Purple kartu su Led Zeppelin bei Black Sabbath buvo vadinama "vidurio ir ankstyvųjų septyniasdešimtųjų britiško sunkiojo roko ir metalo bedieviška trejybe". 1975 m. į Gineso rekordų knygą buvo įtraukta kaip "triukšmingiausia žemės gaublio grupė" dėl savo pasirodymo 1972 m. Londono Vaivorykštės teatre. Grupė yra pardavusi daugiau kaip 100 mln. savo albumų kopijų visame pasaulyje.